सामग्री: 

इसमें द्विपक्षीय व्यापार को बढ़ाने और इसमें पेश आ रही बाधाओं को दूर करने पर चर्चा होगी.

इसका आयोजन कई भारतीय व्यापार संगठनों ने भारत सरकार के साथ मिलकर किया है.

इस सम्मेलन को भारतीय विदेश मंत्री यशवंत सिन्हा और यूरोपीय संघ के विदेशी मामलों के प्रमुख क्रिस पैटन भी संबोधित करेंगे.

भारतीय उद्योग परिसंघ(सीआईआई) के महानिदेशक तरुण दास ने पत्रकारों से बातचीत में कहा कि भारत यूरोपीय संघ का बड़ा व्यापारिक सहयोगी है और भारत के साथ उसका कारोबार 25 अरब यूरो तक पहुँचने की उम्मीद है.

उन्होंने जानकारी दी कि इसमें लगभग 350 प्रतिनिधि हिस्सा ले रहे हैं जिसमें से 100 से अधिक यूरोपीय संघ के होंगे.

एक अन्य उद्योग संस्था फिक्की के महासचिव अमित मित्रा का कहना था कि ये सम्मेलन इसलिए महत्वपूर्ण है कि अगले छह महीनों में यूरोपीय संघ के सदस्य देश 15 से बढ़कर 25 होने वाले हैं.

भारत और यूरोपीय संघ की शिखर बैठक के बाद संयुक्त घोषणापत्र जारी नहीं किया जा सका था क्योंकि मसौदे पर सहमति नहीं हो पाई थी.

\nपिछली सामग्री को संक्षेप में निम्नानुसार किया जा सकता है:
भारत और यूरोपीय संघ के बीच दो दिन का सम्मेलन शुक्रवार से दिल्ली में शुरू हो रहा है.